《祝英台近（登武夷平林）》
宋代·刘应李

濯沧浪，歌窈窕，云日弄微霁。屏倚间空，鹤去几何岁。尚留洞草倚青，岩花重碧，游泳处、露中风袂。

木兰舣。亭外冉冉斜阳，杯行尚联断。独凭危阑，解渴漱寒水。少须酒力还低，茶香不断，清与处、月明川底。

作者简介：建宁建阳人，字希泌，初名棨。度宗咸淳十年进士。授建阳主簿。宋亡不仕，退与熊鉌、胡一桂讲道于淇源山，于莒潭建化龙书院聚徒讲授，编有《事文类聚翰墨全书》。